കൊവിഡിനൊപ്പം ജീവിക്കുന്ന ലോകത്തെ കേരളം മാതൃകയാക്കണം: വി.ഡി. സതീശന് തിരുവനന്തപുരം: കൊവിഡിനൊപ്പം ജീവിക്കുന്ന ലോകത്തെ കേരളം മാതൃകയാക്കണമെന്നും കൊവിഡിന്റെ പേരും പറഞ്ഞ് ജീവിതമാര്ഗങ്ങള് തടസപ്പെടുത്തരുതെന്നും പ്രതിപക്ഷ നേതാവ് വി.ഡി. സതീശന് പറഞ്ഞു. ഹോട്ടലുകളില് ഇരുന്നുകഴിക്കാന് അനുവദിക്കണമെന്നാവശ്യപ്പെട്ട് കേരള ഹോട്ടല് ആന്ഡ് റസ്റ്റോറന്റ് അസോസിയേഷന് സെക്രട്ടേറിയറ്റിന് മുന്നില് നടത്തിയ ധര്ണ ഉദ്ഘാടനം ചെയ്യുകയായിരുന്നു അദ്ദേഹം. സംസ്ഥാനത്ത് കൊവിഡ് വ്യാപനം നിയന്ത്രണ വിധേയമാണെന്ന വിദഗ്ദ്ധസമിതിയുടെ വിലയിരുത്തലിന്റെ അടിസ്ഥാനത്തിലും വാക്സിനേഷന് 90 പൂര്ത്തിയാക്കിയതിനാലും ഹോട്ടലുകളിലും റസ്റ്റോറന്റുകളിലും കൊവിഡ് മാനദണ്ഡം പാലിച്ച് ഇരുന്ന് കഴിക്കാനുള്ള അനുമതി നല്കണമെന്ന് ഭാരവാഹികളും ആവശ്യപ്പെട്ടു. സംസ്ഥാന പ്രസിഡന്റ് മൊയ്തീന്കുട്ടി ഹാജി, രക്ഷാധികാരി ജി. സുധീഷ് കുമാര്, ജനറല് സെക്രട്ടറി ജി. ജയപാല്, വര്ക്കിംഗ് പ്രസിഡന്റ് പ്രസാദ് ആനന്ദഭവന്, വൈസ് പ്രസിഡന്റ് ബി. ജയധരന് നായര്, സമര കണ്വീനര് എ.എ. നിസാം, ജില്ലാ സെക്രട്ടറി വിജയകുമാര്, വ്യാപാരി വ്യവസായി ഏകോപന സമിതി സംസ്ഥാന സെക്രട്ടറി എസ്.എസ്. മനോജ് എന്നിവര് പങ്കെടുത്തു.